Nos mercator decanus capelle ducis et magister Garnerus decanus christianitatis diuionensis, notum facimus omnibus presentes litteras inspecturis quod, constitutus in presentia nostra, dominus Stephanus de Marrigneio, dominus Parrigneii, miles, recognouit quod ecclesia Sancti Stephani diuionensis habet ex antiquo et habere debet perpetuo usuagium plenum et liberum ad unam quadrigam in nemore suo de Champ Bertini, sito subter cheminum levatum a parte ville de Demois et in nemore de la Goute. In cuius rei testimonium, ad preces dicti domini, presentibus litteris sigilla nostra apposuimus. Actum anno domini M°. CC°. XL°. octavo, mense julio.